ako zabezpečiť vodomer pred zamrznutím?
odberateľ nemusí mať obavu o zamrznutie vodomeru, ak je vodomerná šachta dostatočne priestranná (o minimálnych rozmeroch 90×120 cm, so svetlosťou okolo 180 cm) je dobre zaizolovaná (poklop je utesnený a presne dosadá) a voda je denne používaná. ak je vodomer umiestnený vo vonkajších priestoroch (vo vodomernej šachte) a nie sú splnené predchádzajúce podmienky je potrebné urobiť nasledovné opatrenia – umiestnite nad vodomer kryciu vrstvu izolačného materiálu, napr.:
polystyrénovú dosku (je vhodné ju pripevniť na spodnú plochu príklopu vonkajšej vodomernej šachty
izolačnú vatu (nie sklenú)
plastové vrece naplnené drveným polystyrénom
(upozornenie: v žiadnom prípade nepoužívajte materiály, ktoré ľahko podliehajú hnilobe.)  
dbajte na to, aby vonkajšia vodomerná šachta bola starostlivo uzavretá a jej vstup bol upravený tak, aby nemohla byť zaplavená povrchovou vodou.  
ak je vodomer inštalovaný vo vnútri budovy: prívodové potrubie pred vodomerom i vodomer chráňte pred nízkymi teplotami obdobne ako vodomer vo vonkajšej vodomernej šachte.  
v zime po dobu vašej dlhšej neprítomnosti – ak je to možné, v čase mrazu nevypínajte úplne vaše kúrenie.
vodomery namontované na vodovodných prípojkách zriadených na vodovodoch, ktoré nie sú v prevádzke severoslovenských vodární a kanalizácií, a.s., zabezpečuje obecný úrad alebo ním poverený prevádzkovateľ vodovodu, resp. prevádzkovateľ verejného vodovodu. na vodovodoch, ktoré prevádzkujeme,  zabezpečuje vodomery naša spoločnosť.